Document ID: 31994R3023

ΚΑΝΟΝΙΣΜΟΣ (ΕΚ) αριθ. 3023/94 ΤΗΣ ΕΠΙΤΡΟΠΗΣ της 13ης Δεκεμβρίου 1994 για τροποποίηση των κανονισμών (ΕΟΚ) αριθ. 1912/92, (ΕΟΚ) αριθ. 2254/92, (ΕΟΚ) αριθ. 2255/92 και (ΕΟΚ) 2312/92 για τις λεπτομέρειες εφαρμογής του ειδικού καθεστώτος που αφορά τον εφοδιασμό σε ζώντα βοοειδή των Καναρίων Νήσων, της Μαδέρας και των υπερπόντιων γαλλικών διαμερισμάτων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για τα ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1) όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής (2), και ιδίως το άρθρο 4 παράγραφος 4 και το άρθρο 5 παράγραφος 2,
τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 για ειδικά μέτρα υπέρ των Αζορών και της Μαδέρας (3), όσον αφορά ορισμένα γεωργικά προϊόντα όπως τροποποιήθηκε τελευταία από τον κανονισμό (ΕΟΚ) αριθ. 1974/93, και ιδίως το άρθρο 10,
τον κανονισμό (ΕΟΚ) αριθ. 3763/91 του Συμβουλίου της 16ης Δεκεμβρίου 1991 για τα ειδικά μέτρα που αφορούν ορισμένα γεωργικά προϊόντα υπέρ των υπερποντίων γαλλικών διαμερισμάτων (4), όπως τροποποιήθηκε από τον κανονισμό (ΕΟΚ) αριθ. 3714/92 της Επιτροπής (5) και ιδίως το άρθρο 9,
Εκτιμώντας:
ότι οι ενισχύσεις για τα προϊόντα που περιλαμβάνονται στον ισολογισμό προβλέψεων εφοδιασμού που προέρχονται από την αγορά της Κοινότητας καθορίστηκαν με τους κανονισμούς της Επιτροπής (ΕΟΚ) αριθ. 1912/92 (6) και αριθ. 2254/92 (7), όπως τροποποιήθηκαν τελευταία από τον κανονισμό (ΕΚ) αριθ. 3022/94 (8), τον κανονισμό (ΕΟΚ) αριθ. 2255/92 (9), όπως τροποποιήθηκε τελευταία από τον κανονισμό (ΕΚ) αριθ. 2490/94 (10) και τον κανονισμό (ΕΚ) αριθ. 2312/92 (11), όπως τροποποιήθηκε τελευταία από τον κανονισμό (ΕΚ) αριθ. 2491/94 (12)-
ότι η εφαρμογή των κριτηρίων για τον καθορισμό της κοινοτικής ενίσχυσης στην παρούσα κατάσταση των αγορών και, ιδίως με βάση τις τρέχουσες τιμές των βοοειδών στο ευρωπαϊκό τμήμα της Κοινότητας και στη διεθνή αγορά και η τροποποίηση του κωδικού ορισμένων προϊόντων που μπορούν να τύχουν ενισχύσεων, οδηγούν στον καθορισμό της ενίσχυσης για τον εφοδιασμό των Καναρίων Νήσων, της Μαδέρας και των υπερπόντιων γαλλικών διαμερισμάτων για τα εν λόγω προϊόντα στο ποσό που αναφέρεται στο παράρτημα-
ότι η Επιτροπή Διαχείρισης Βοοείου Κρέατος δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το παράρτημα ΙΙ των κανονισμών (ΕΟΚ) αριθ. 2254/92, (ΕΟΚ) αριθ. 2255/92 και (ΕΟΚ) αριθ. 2312/92 της Επιτροπής αντικαθίσταται από το παράρτημα Ι του παρόντος κανονισμού.
2. Το ποσό της ενίσχυσης που εμφαίνεται στο παράρτημα ΙΙΙ του κανονισμού (ΕΟΚ) αριθ. 1912/92 αντικαθίσταται από το ποσό που αναφέρεται στο παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Δεκεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Δεκεμβρίου 1994.

Labels: 3
18
5
6